Z A P I S N I K
12. sjednice Vijeća Gradske četvrti Podsljeme,
održane 25. svibnja 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati



NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković- Svrčić, Tihomir Milovac, Ivan Laco, Snježana Punjek, Ana Večerin Novaković i Damir Pavlek.

NENAZOČNI ČLANOVI VIJEĆA: Pero Semren – ispričao se, Drago Boras – ispričao se, Luka Maloča – ispričao se, Anita Matković – ispričala se.

OSTALI NAZOČNI: Goran Rogić - Gradski ured za mjesnu samoupravu
                                   


Predsjedava: Krešimir Kompesak, predsjednik Vijeća.

Predsjednik konstatira da je prisutno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 11. sjednice. Bez rasprave, jednoglasno je usvojen zapisnik 10. sjednice.

Na prijedlog predsjednika Vijeće jednoglasno utvrđuje slijedeći:


DNEVNI RED:

	
1. Aktualna problematika Gradske četvrti Podsljeme

2.  Pitanja, prijedlozi i obavijesti

	





Ad 1. Aktualna problematika Gradske četvrti Podsljeme

Predsjednik Vijeća obavještava članove o aktivnostima u periodu od protekle sjednice. Ističe kako postoje problemi sa realizacijom mnogih akcija te da puno stvari stoji. Održana je koordinacija sa predstavnicima podružnica Zagrebačkog holdinga, kojoj su prisustvovali i predsjednici mjesnih odbora. Na istoj je također spomenuto kako zbog problema u nabavi mnoge stvari stoje i ne realiziraju se redovite aktivnosti.

Obavještava kako trenutna faza radova na rotoru Šestine ide dobrim tempom i izvođač očekuje završetak radova sukladno zadnje planiranom roku. Predložit će kompletno zatvaranje tog dijela ceste radi asfaltiranja završnog sloja asfalta i to u periodu produženih vikenda, kako bi se stvorile najmanje prometne gužve. Točan termin utvrdit će se na očevidu sa predstavnicima Grada, policije i izvođača radova, o čemu će svi biti obaviješteni na vrijeme.

Informacija koju su svi dobili na mail, a vezana uz Dom umirovljenika Markuševec, jest da isti još nije spreman za otvorenje, također zbog problema u nabavi opreme za sami dom. Otvorenje je planirano za drugi dio godine, o čemu ćemo na vrijeme biti obaviješteni.

Policijskoj upravi zagrebačkoj upućen je još jedan zahtjev za pojačane kontrole prometa na našem području, prvenstveno kontrole brzine te korištenje alkohola i opojnih sredstava. A ZET-u će se uputiti još jedna zamolba da apeliraju na svoje vozače da pričekaju putnike koji prelaze iz jednog u drugo prijevozno sredstvo.

Ad 2. Pitanja, prijedlozi i obavijesti

Reana Senjković- Svrčić izvještava kako je održan sastanak sa ravnateljicom DV Vjeverica te im je Mjesni odbor Gračani ponudio dio objekta MO-a za prenamjenu dijela prostora za potrebe dječjeg vrtića.
Predsjednik Vijeća odgovara kako se radi o prijedlogu koji je i prije nuđen vrtiću, ali da cijelu priču oko prenamjene prostora mjesnih odbora za potrebe dječjih vrtića vodi Gradski ured za obrazovanje, čiji su djelatnici već obišli sve naše mjesne odbore i imaju određene liste prioriteta i adekvatnosti svih tih prostora.

Tihomir Milovac moli da se popriča sa vlasnikom cafe bara Camelia da apelira na svoje goste oko nepropisnog parkiranja.
Predsjednik Vijeća odgovara kako je to posao prometnih redara koji trebaju kontrolirati i sankcionirati takva parkiranja.


Sjednica je završena u 8:15 sati.


Zapisnik vodio:

Goran Rogić

